Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi paristoista ja akuista sekä käytetyistä paristoista ja akuista /* KOM/2005/0378 lopull. - COD 2003/0282 */





[pic] | EUROOPAN YHTEISÖJEN KOMISSIO | Bryssel 23.8.2005 KOM(2005) 378 lopullinen 2003/0282 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi paristoista ja akuista sekä käytetyistä paristoista ja akuista 2003/0282 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston direktiivin antamiseksi paristoista ja akuista sekä käytetyistä paristoista ja akuista TAUSTA Ehdotus toimitettiin Euroopan parlamentille ja neuvostolle (asiakirja KOM(2003) 723 lopullinen 2003/0282 (COD)) | 24. marraskuuta 2003 | Euroopan talous- ja sosiaalikomitean lausunto: | 28. huhtikuuta 2004 | Alueiden komitean lausunto: | 22. toukokuuta 2004 | Euroopan parlamentin lausunto ensimmäisessä käsittelyssä: | 20. huhtikuuta 2004 | Yhteisen kannan vahvistamispäivä: | 18. heinäkuuta 2005 | KOMISSION EHDOTUKSEN TAVOITE Komission ehdotuksella uudeksi paristoja ja akkuja koskevaksi direktiiviksi on kaksi tavoitetta: - Kaikkien paristojen ja akkujen suljettua tuotekiertoa koskevan järjestelmän perustaminen sekä paristojen ja akkujen polttamisen tai kaatopaikalle sijoittamisen välttäminen, kun niistä tulee jätettä. Suljettu tuotekierto edellyttää kaikkien paristojen keräämistä ja kierrättämistä sekä niissä käytettyjen metallien palauttamista kansantalouden kiertoon. - Vähimmäissääntöjen vahvistaminen kansallisille keräys- ja kierrätysjärjestelmille sisämarkkinoiden moitteettoman toiminnan edistämiseksi ja tasapuolisten toimintaedellytysten varmistamiseksi kaikille paristojen ja akkujen elinkaareen liittyville toimijoille. YHTEISTÄ KANTAA KOSKEVAT HUOMAUTUKSET Yleistä Komissio hyväksyy suurimman osan Euroopan parlamentin ensimmäisessä käsittelyssä ehdotetuista tarkistuksista. Näissä tarkistuksissa on hyödyllisiä teknisiä täsmennyksiä tai lisäyksiä komission ehdotuksen määritelmiin. Komissio ei hyväksynyt suurinta osaa tarkistuksista, jotka liittyivät ainekieltoon, koska laajennettu vaikutusten arviointi osoitti, että ehdotettu suljetun tuotekierron järjestelmän ympäristönsuojelun taso on vastaava, mutta kustannukset alemmat. Erityisesti: - Komissio hyväksyy sellaisenaan tarkistukset 4, 5, 11, 12, 14, 21, 24, 46, 47, 50, 51, 52, 56, 57, 58, 59, 60, 61, 62, 64, 78, 79, 80, 81, 103 ja 112 eli yhteensä 26 tarkistusta. - Komissio hyväksyy 16 tarkistusta osittain tai periaatteessa. Komissio voi hyväksyä periaatteessa tarkistukset 10, 29 ja 35 sillä edellytyksellä, että ne muotoillaan uudestaan ja/tai niitä selvennetään. Komissio hyväsyy tarkistukset 16, 20, 22, 23, 27, 28, 40, 43, 44, 48, 53, 99 ja 109 osittain. - Komissio ei hyväksy tarkistuksia 1, 2, 6, 7, 8, 9, 18, 19, 25, 26, 30, 32, 33, 34, 36, 37, 38, 39, 41, 45, 49, 54, 55, 63, 65, 66, 67, 68, 69, 71, 72, 73, 74, 75, 76, 77, 85, 92, 95, 82, 100, 101, 108 ja 120, joita on yhteensä 44. Neuvosto on ottanut parlamentin tarkistukset suurelta osin huomioon ja tehnyt lisäksi useita muita muutoksia. Neuvoston mielestä ehdotettu suljetun tuotekierron järjestelmä olisi vaikea toteuttaa käytännössä ja siitä aiheutuisi suuria kustannuksia ja hallinollista taakkaa jäsenvaltioille. Tästä syystä neuvosto piti parempana kieltää osittain kadmiumin käyttö kannettavissa paristoissa sen sijaan, että näiden paristojen kierrätystavoitetta olisi nostettu, mikä olisi edellyttänyt jätevirran seurantaa. Komissio kannattaa edelleen laajennettua vaikutusten arviointiaan (katso myös komission lausunto 4 kohdassa). Komissio hyväksyy myös, että saatavilla on uutta tietoa, joka osoittaa, että suljetun tuotekierron järjestelmän aiheuttama hallinnollinen taakka ja kustannukset ovat arvioitua suuremmat, minkä vuoksi jäsenvaltioiden kustannukset olisivat suuremmat. Näin ollen komissio hyväksyy myös muut toimenpiteet kuin sen alkuperäisessä ehdotuksessa esitetyt edellyttäen, että tavoiteltu ympäristönsuojelun taso vastaa vähintään komission ehdotuksen ympäristönsuojelun tasoa erityisesti keräys- ja kierrätystavoitteiden osalta. Komissio pitää tervetulleena tavoitetta lisätä pitkän aikavälin keräystavoitetta. 45 prosentin keräystavoitteen saavuttamiselle asetettu aikaraja (kahdeksan vuotta säädöksen kansalliseen lainsäädäntöön siirtämisen jälkeen) voisi kuitenkin olla kunnianhimoisempi. Edellä olevan perusteella komissio voi hyväksyä yhteisen kannan pakettina. Yksityiskohtaiset huomautukset Komission hyväksymät parlamentin tarkistukset, jotka on sisällytetty kokonaan, osittain tai periaatteessa yhteiseen kantaan Komissio hyväksyy joko kokonaan, osittain tai periaatteessa seuraavat Euroopan parlamentin ensimmäisessä käsittelyssä hyväksymät tarkistukset: 4, 10, 11, 12, 14, 16, 20, 21, 23, 24, 28, 35, 40, 43, 44, 46, 51, 52, 53, 56, 57, 59–62, 64, 78, 79–81, 99, 109 ja 112. Ne on sisällytetty kokonaisuudessaan, osittain tai periaatteessa myös neuvoston vahvistamaan yhteiseen kantaan. Tarkistuksissa 4 ja 52 muutetaan ilmaisu kuluttaja ilmaisuksi loppukäyttäjä. Komissio hyväksyy nämä tarkistukset kokonaisuudessaan. Ne sisällytetään yhteisen kannan johdanto-osan kappaleeseen 18 sekä 17 artiklan otsikkoon. Komissio hyväksyy loppukäyttäjiä koskevan osan tarkistuksesta 53 ja kyseinen kohta on sisällytetty osittain myös yhteisen kannan 17 artiklan 1 kohtaan. Tarkistus 10 selkeyttää direktiivin soveltamisalaa ja komissio hyväksyy sen periaatteessa. Se on sisällytetty yhteisen kannan 2 artiklaan. Tarkistuksissa 11, 12 ja 14 täsmennetään selkeästi ilmaisujen paristo, akku ja paristoyksikkö määritelmiä ja komissio hyväksyy ne kokonaisuudessaan. Ne on sisällytetty yhteisen kannan 3 artiklan 1, 2 ja 3 kohtaan. Komissio hyväksyy tarkistuksen 16 osittain, koska se pitää hyvänä täsmennystä, jonka mukaan nappiparistoja voidaan käyttää myös varavoimanlähteenä. Se on sisällytetty yhteisen kannan 3 artiklan 4 kohtaan. Komissio hyväksyy osittain myös tarkistuksen 20, jossa ehdotetaan määritelmää ilmaisulle ’tuottaja’. Parlamentti ehdotti 3 artiklan 13 kohdan b alakohdan sanamuodoksi seuraavaa: ”jälleenmyyvät omalla tavaramerkillään paristoja ja akkuja [...]sillä ehdolla, että valmistajaa ei kyetä tunnistamaan". Alakohtaan c liittyvän tarkistuksen osalta parlamentti ehdotti seuraavaa sanamuotoa: ”(...) yhteisön markkinoille”. Tuottajaa koskeva neuvoston määritelmä on osittain yhdenmukainen tarkistuksen 20 kanssa, koska sen soveltamisalaan kuuluvat kaikki laitteisiin sisältyvät paristot ja akut. Neuvosto on yksinkertaistanut määritelmää edelleen, jotta jäsenvaltiot voivat yksilöidä vastuulliset tuottajat valtionsa alueella ja samalla välttää sisämarkkinoiden toimintaan liittyviä ongelmia. Tarkistuksella 21 lisätään ilmaisua jakelija koskeva määritelmä, jonka komissio hyväksyi kokonaisuudessaan. Se on sisällytetty yhteisen kannan 3 artiklan 13 kohtaan. Komissio hyväksyy tarkistuksen 23 kaksi ensimmäistä osaa, koska ne ovat molemmat komission ehdotuksen mukaisia. Tarkistuksen ensimmäinen osan mukaan 4 artiklaa sovelletaan sanotun kuitenkaan rajoittamatta direktiivin 2000/53/EY soveltamista ja toisen osan mukaan yli 5 ppm:ää elohopeaa sisältävien paristojen ja akkujen myynti kielletään. Neuvosto hyväksyi tämän tarkistuksen osittain, koska yhteisen kannan 4 artiklassa säädetään kadmiumin käyttökiellosta tietyin poikkeuksin sekä poikkeusten uudelleentarkastelusta. Tarkistuksessa 24 vahvistetaan tuottajien velvollisuutta tehostaa paristojen ja akkujen ympäristönsuojelun tasoa ja jäsenvaltioiden velvollisuutta edistää näitä aloja koskevaa tutkimusta. Komissio hyväksyy tämän tarkistuksen kokonaisuudessaan. Se on osittain sisällytetty yhteisen kannan 19 artiklan 3 kohdan a ja d kohtiin. Komissio hyväksyy osittain tarkistuksen 28, jossa ilmaistaan toisin kannettavien paristojen ja akkujen keräysjärjestelmää koskevat vaatimukset. Komission mielestä on hyödyllistä täsmentää, että paristot voidaan myös kerätä yhdessä sähkö- ja elektroniikkalaiteromun kanssa sähkö- ja elektroniikkaromua koskevan direktiivin mukaisesti perustetuilla järjestelmillä. Tämä on sisällytetty yhteisen kannan 7 artiklan 1 kohdan c alakohtaan. Komissio hyväksyy periaatteessa lähestymistavan, jonka mukaisesti direktiivissä voitaisiin vahvistaa liitteessä luettelo jäsenvaltioista, jotka voivat poiketa ehdotetuista kierrätystavoitteista. Tätä ehdotettiin tarkistuksessa 35. Neuvosto piti parempana komiteamenettelyyn perustuvia siirtymäjärjestelyjä (katso yhteisen kannan 9 artiklan 4 kohdan a alakohta). Komissio hyväksyy tarkistuksen 40 mukaisen asetukseen 259/93/ETY liittyvän kirjoitusvirheen korjaamisen. Neuvosto sisällytti tämän yhteisen kannan 12 artiklaan, johon lisättiin myös ilmaisu ’kierrätys’. Tarkistuksen 43 osalta komissio hyväksyy lyijyn ja kadmiumin kierrätystä koskevat uudelleenmuotoilut. Komissio pitää myös tervetulleena uutta kohtaa, jossa säädetään kierrätyksen vähimmäistehokkuusasteesta, jota voidaan mukauttaa tieteen ja tekniikan kehitykseen komiteamenettelyn mukaisesti. Tarkistus on sisällytetty yhteisen kannan 10 artiklaan. Komissio hyväksyy tarkistuksen 44 osittain, eli ilmaisun vastaavat muuttamisen ilmaisuksi huolehtivat sekä ilmaisujen keräys ja ympäristönäkökohdat huomioon ottava lisäämisen. Nämä on sisällytetty yhteisen kannan 13 artiklaan siten, että siihen on lisätty ilmaisu keräys. Komissio hyväksyy tarkistuksen 46, jossa säädetään, että niiden paristojen osalta, jotka sisältyvät edelleen muihin tuotteisiin, kuten autoihin tai sähkö- tai elektroniikkalaitteisiin, sillä hetkellä kun kyseisistä muista tuotteista tulee jätettä, tuottajat ovat vastuussa ainoastaan paristojen/akkujen jatkokäsittelystä sen jälkeen kun ne on poistettu muista tuotteista. Neuvoston yhteisellä kannalla pyritään välttämään kaksinkertaisten maksujen periminen, ja kyseinen kohta on näin ollen yhdenmukainen tämän tarkistuksen tavoitteen kanssa (katso yhteisen kannan 13 artiklan 2 kohta). Tarkistuksessa 51 selvennetään, että kaikki talouden toimijat voivat osallistua tällaisiin järjestelmiin syrjimättömällä tavalla. Komissio hyväksyy tämän tarkistuksen. Tämän tarkistuksen tavoite on sisällytetty yhteisen kannan 7 artiklan 2 kohtaan. Komissio hyväksyy tarkistuksen 56, joka edellyttää, että jäsenvaltioiden on toteutettava asianmukaisia toimia saadakseen loppukäyttäjät osallistumaan keräysjärjestelmiin. Se on sisällytetty yhteisen kannan 17 artiklan 1 kohdan b alakohtaan. Tarkistuksissa 57, 59, 60, 61, 62, 78, 79, 80 ja 81 siirretään yksityiskohtaiset merkintävaatimukset direktiivin liitteestä II artiklaan. Tarkistuksessa 59 poistetaan myös komission mahdollisuus mukauttaa merkintävaatimuksia tekniikan kehitykseen komiteamenettelyn mukaisesti. Tarkistuksessa 64 annetaan komissiolle mahdollisuus myöntää poikkeuksia merkintävaatimuksista komiteamenettelyn mukaisesti. Komissio hyväksyy kaikki nämä tarkistukset ja ne on sisällytetty yhteisen kannan 18 artiklaan ja liitteeseen II Komissio hyväksyy osittain tarkistuksen 99, joka koski kierrätysvaatimuksista myönnettävän 10 prosentin poikkeuksen poistamista ja mahdollisuutta tehdä teknisiä mukautuksia. Se on sisällytetty yhteisen kannan 10 artiklan 1 kohdan b alakohtaan. Komissio hyväksyy sen osan tarkistuksesta 109, jossa täsmennettiin, että ajoneuvoparistot olisi kerättävä ”loppukäyttäjältä tai lähellä olevasta helppopääsyisestä keräyspisteestä”. Tämä on sisällytetty yhteisen kannan 7 artiklan 4 kohtaan. Tarkistuksessa 112 selvennetään, että uusien tuotteiden myynnin yhteydessä ei saa erikseen ilmoittaa kierrätyksen hintaa. Komissio hyväksyi nämä tarkistukset ja ne on sisällytetty yhteisen kannan 13 artiklan 3 kohtaan. Parlamentin tarkistukset, jotka komissio hyväksyy kokonaan, osittain tai periaatteessa, mutta joita ei ole sisällytetty yhteiseen kantaan Tarkistukset, jotka komissio hyväksyy kokonaisuudessaan, osittain tai periaatteessa, mutta joita ei ole sisällytetty yhteiseen kantaan: 5, 22, 27, 29, 47, 48, 50, 58 ja 103. Tarkistuksissa 5 ja 58 säädetään, että loppukäyttäjille olisi kerrottava paristojen tehosta ja että teho olisi merkittävä paristoyksiköihin. Komissio hyväksyy kaikki nämä tarkistukset. Neuvosto ei sisällyttänyt näitä tarkistuksia yhteiseen kantaansa, koska se katsoi, että teknisistä syistä ei ole asianmukaista merkitä tehoa. Komissio pitää hyvänä suljetun tuotekierron määritelmään liittyvää tarkistusta 22, jossa selvennettiin englanninkielistä ilmaisua (a third ’party’ eikä ’parties’). Komissio pitää hyvänä myös tarkistuksen 27 ensimmäistä osaa, jossa selvennetään, että jäsenvaltioiden olisi toteutettava suljetun tuotekierron järjestelmä. Viittauksia suljetun tuotekierron järjestelmään ei ole sisällytetty yhteiseen kantaan, koska neuvosto piti suljetun kierron järjestelmää teoreettisena käsitteenä, jota saattaisi olla vaikeaa toteuttaa käytännössä. Komissio hyväksyy periaatteessa tarkistuksen 29, jossa velvoitetaan loppukäyttäjät toimittamaan käytetyt paristot ja akut keräyspisteisiin. Komissio pitää tervetulleena myös tarkistusta 47, jossa velvoitetaan jäsenvaltiot varmistamaan, että loppukäyttäjät palauttavat paristonsa paristonkeräysjärjestelmiin. Neuvosto ei sisällyttänyt näitä tarkistuksia yhteiseen kantaan, koska se katsoi, että tällaisia loppukäyttäjiä koskevia vaatimuksia olisi vaikea panna täytäntöön. Lisäksi komissio hyväksyi tarkistuksesta 48 osat, joissa selkeytetään uusilla säännöksillä tuottajan vastuuta ja säädetään, että vakuuden olisi määräydyttävä paristojen vaarallisuuden mukaan. Rahoitusongelmien välttämiseksi neuvosto päätti, että tuottajan vastuu -periaatetta olisi sovellettava sekä paristojen että laitteiden tuottajiin ja autojen valmistajiin, jotka saattavat näitä tuotteita markkinoille, veloittamatta kuitenkaan kaksinkertaisia maksuja (katso yhteisen kannan 3 artiklan 12 kohta). Tarkistuksessa 50 ja tarkistuksen 103 ensimmäisessä osassa selvennettiin, että ennen tämän direktiivin voimaantuloa markkinoille saatettujen kannettavien paristojen ja akkujen kierrätyskustannukset ovat näiden paristojen ja akkujen tuottajien vastuulla niiden markkinaosuuksien mukaisesti. Komissio katsoi, että tämä selvensi hyödyllisellä tavalla tuottajan vastuu -periaatteen soveltamista ja on yhdenmukainen WEEE-direktiivin 8 artiklan 3 kohdan kanssa. Neuvosto katsoi kuitenkin, että kansallisilla järjestelmillä pitäisi olla hieman joustovaraa, joten ennen direktiivin voimaantuloa syntyneen jätteen rahoitusta koskevia sääntöjä ei ole tarpeen liittää yhteiseen kantaan. Parlamentin tarkistukset, joita komissio ja neuvosto eivät hyväksy ja joita ei ole sisällytetty yhteiseen kantaan Komissio ei hyväksy tarkistuksia 2, 6, 9, 18, 19, 25, 32, 39, 41, 45, 49, 54, 55, 63, 65, 67, 68, 77, 92 ja 101, eikä niitä ole sisällytetty neuvoston yhteiseen kantaan. Euroopan parlamentin tarkistukset, jotka komissio on hylännyt mutta jotka on sisällytetty yhteiseen kantaan Komissio ei hyväksy tarkistuksia 1, 7, 8, 26, 30, 33, 34, 36, 37, 38, 66, 69, 71, 72, 73, 74, 75, 76, 82 ja 85, 95, 100, 108 ja 120, mutta ne on sisällytetty neuvoston yhteiseen kantaan. Lisämuutokset, joita neuvosto on tehnyt ehdotukseen Johdanto-osa Neuvoston johdanto-osaan tekemien muutosten tavoitteena on mukauttaa tekstiä artikloihin tehtyjen muutosten mukaisesti. Erityisesti: - Johdanto-osan kappaleissa 8 ja 9 on ei-tyhjentävä esimerkkiluettelo teollisuusparistoista ja kannettavista paristoista sekä johdottomista työkaluista 3 artiklan 3, 6 ja 16 kohdassa olevien määritelmien selkeyttämiseksi. - Johdanto-osan kappaleessa 11 sisällytetään yhteisen kantaan komission ehdotuksen 5 artiklan ja 17 artiklan 2 kohdan vaatimukset. Johdanto-osan kappaleessa 16 selitetään, mitä tarkoitetaan parhaalla käytettävissä olevalla tekniikalla yhteisen kannan 10 artiklan 1 kohdan a alakohdassa. - Johdanto-osan kappaleessa 17 selvennetään tuottajan vastuun osalta mitä tarkoitetaan 13 artiklassa mainituilla nettokustannuksilla. Artiklat Tärkein muutos, jonka neuvosto teki artikloihin, on kadmiumin osittainen käyttökielto kannettavissa paristoissa (katso yhteisen kannan 4 artikla) ehdotetun kannettavia kadmiumparistoja koskevan 80 prosentin keräystavoitteen sijaan, joka olisi edellyttänyt jätevirran seurantaa (katso komission ehdotuksen 13 artikla). Tämän olisi edistettävä suljetun tuotekierron järjestelmän toteuttamista (katso komission ehdotuksen 3 artiklan 14 kohta). Kadmiumparistoja korvaavien tuotteiden saatavuutta ja jätevirran seurantakustannuksia koskevien uusien tietojen perusteella neuvosto katsoi, että rajoitettu käyttökielto olisi kestävämpi vaihtoehto kuin ehdotettu suljetun tuotekierron järjestelmä. Näin muutosten mukaisesti neuvosto poisti myös komission ehdotuksen 3 artiklan 14 kohdan ja 6 artiklan sekä muotoili uudelleen 8 artiklan (nyt 6 artikla). Siihen sisältyy myös komission ehdotuksen 25 artiklan 2 kohdan vaatimus. Viittaus kuljetusten ympäristövaikutuksiin korvaa vastaavat vaatimukset, jotka olivat komission ehdotuksen 9 artiklan 2 kohdassa ja 15 artiklan 1 kohdan toisessa alakohdassa. Keräystavoitteiden osalta sekä Euroopan parlamentti että neuvosto pitivät parempana ilmaista keräystavoitteet prosentteina kuin grammoina asukasta kohden, kuten komissio oli alun perin ehdottanut (katso komission ehdotuksen 13 artikla). Neuvosto piti parhaimpana 25 prosentin tavoitetta, joka on saavutettava 4 vuotta direktiivin kansalliseen lainsäädäntöön siirtämisen jälkeen, ja 45 prosentin tavoitetta, joka oli saavutettava 8 vuotta direktiivin kansalliseen lainsäädäntöön siirtämisen jälkeen (katso yhteisen kannan 9 artikla). Koska näitä tavoitteita ei ole liitetty kansalliseen kulutukseen, ei ollut enää tarpeen säilyttää mahdollisuutta poiketa keräystavoitteista alhaisen paristonkulutuksen vuoksi (katso komission ehdotuksen 14 artiklan 2 kohta). Sen sijaan neuvosto ehdotti, että olisi mahdollista säätää siirtymäjärjestelyistä komiteamenettelyn mukaisesti (katso yhteisen kannan 9 artiklan 4 kohdan a alakohta). Tuottajan vastuun osalta neuvosto hyväksyi uuden määritelmän ilmaisulle tuottaja, jonka perusteella jäsenvaltiot voisivat yksilöidä tuottajat kansallisella alueellaan tuottajan taloudellisen vastuun täytäntöönpanemiseksi (katso yhteisen kannan 3 artiklan 12 kohta). Laitteiden ja autojen valmistajat sisältyvät myös tuottaja-ilmaisun määritelmään tässä direktiivissä, jos laitteessa tai autossa on paristot markkinoille saatettaessa, laitteista tai autoista poistettujen paristojen ja akkujen jätehuollon rahoitusongelmien välttämiseksi. Yhteisen kannan 13 artiklassa velvoitetaan jäsenvaltiot välttämään kaksinkertaisia maksuja ja selvennetään, että tuottajien on rahoitettava paristojen ja akkujen jätehuollon nettokustannukset. Yhteisen kannan 14 artiklassa (joka korvaa komission ehdotuksen 22 artiklan) ei enää edellytetä, että tuottajat asettavat vakuuden saattaessaan paristot tai akut markkinoille. Komission ehdotuksen 23 artikla, jossa säädettiin ennen direktiivin voimaantuloa syntyneitä jätteitä koskevista rahoitussäännöistä, on poistettu. Lisäksi neuvosto lisäsi mahdollisuuden vahvistaa rahoitusta ja rekisteröintiä koskevia vähimmäissääntöjä komiteamenettelyn mukaisesti (katso yhteisen kannan 15 artikla). Liitteet Yhteisen kannan liitteessä I on taulukko keräystavoitteiden noudattamisen seuraamiseksi, siinä on huomioitu myös yhteisen kannan 9 artiklassa tehdyt muutokset. Preskriptiiviset merkintävaatimukset on siirretty liitteestä II yhteisen kannan 18 artiklaan, ja näin ollen liitteessä II on ainoastaan merkintäsymboli (jäteastia, jonka yli on vedetty risti), kuten Euroopan parlamentin ensimmäisessä käsittelyssä tehdyissä tarkistuksissakin. Komission ehdotuksen 15 artiklan 2 kohdassa ja 19 artiklan 1 kohdassa olleet tarkat käsittely- ja kierrätysvaatimukset on siirretty yhteisen kannan liitteeseen III. PÄÄTELMÄT Komission paristo- ja akkuehdotuksen ympäristötavoitteena on estää paristojen ja akkujen polttaminen ja sijoittaminen kaatopaikalle, kun niistä tulee jätettä. Tämän ympäristötavoitteen saavuttamiseksi komissio ehdotti korkeita keräys- ja kierrätystavoitteita kaikille paristoille ja akuille (kannettavien kadmiumparistojen kierrätystavoite oli erityisen korkea) niin sanotun suljetun tuotekierron järjestelmän saavuttamiseksi. Yhteisessä kannassa neuvosto piti muita toimenpiteitä parempina komission ehdotuksen tavoitteiden saavuttamiseksi. Koska yhteisessä kannassa tavoiteltava ympäristönsuojelun taso on vähintään yhtä kunnianhimoinen kuin komission ehdotuksessa, voi komissio tukea kokonaispakettia. Neuvoston vaikutusten arviointiin liittyvä komission lausuma: Komissio korostaa sellaisten vaikutusten arviointien merkitystä, jotka on toteutettu sovittujen parempaa sääntelyä koskevien toimielinten välisten tavoitteiden mukaisesti. Kolmen toimielimen olisi tarkasteltava näitä kysymyksiä vielä tarkemmin toimielinten sopimuksen puitteissa tehtävän työn yhteydessä, jotta päästäisiin yhteisymmärrykseen tällaisia vaikutusten arviointeja koskevista menetelmistä.